CELEX: 32019R1860
Language: bg
Date: 2019-11-06 00:00:00
Title: Регламент за изпълнение (ЕС) 2019/1860 на Комисията от 6 ноември 2019 година за изменение на Регламент за изпълнение (ЕС) № 1313/2014 на Комисията за налагане на окончателно антидъмпингово мито върху вноса на някои приготвени или консервирани цитрусови плодове (по-специално мандарини и т.н.) с произход от Китайската народна република след преразглеждане с оглед на изтичане на срока на действие на мерките в съответствие с член 11, параграф 2 от Регламент (ЕО) № 1225/2009 на Съвета

7.11.2019   
               
               
                  BG
               
               
                  Официален вестник на Европейския съюз
               
               
                  L 286/13
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/1860 НА КОМИСИЯТА
         от 6 ноември 2019 година
         за изменение на Регламент за изпълнение (ЕС) № 1313/2014 на Комисията за налагане на окончателно антидъмпингово мито върху вноса на някои приготвени или консервирани цитрусови плодове (по-специално мандарини и т.н.) с произход от Китайската народна република след преразглеждане с оглед на изтичане на срока на действие на мерките в съответствие с член 11, параграф 2 от Регламент (ЕО) № 1225/2009 на Съвета
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), и по-специално член 11 от него,
         като има предвид, че:
         
                     (1)
                  
                  
                     На 29 август 2018 г. с Комисията се свърза дружеството Zhejiang Xinshiji Foods Co., Ltd. с искане за промяна на наименованието.
                  
               
                     (2)
                  
                  
                     В него Zhejiang Xinshiji Foods Co., Ltd. посочва, че е променило наименованието си на Zhejiang Juzhou Foods Co., Ltd.
                  
               
                     (3)
                  
                  
                     Комисията анализира предоставената информация и стигна до заключението, че промяната на наименованието не се отразява по никакъв начин на констатациите в Регламент за изпълнение (ЕС) № 1313/2014 на Комисията (2).
                  
               
                     (4)
                  
                  
                     Освен това Zhejiang Xinshiji Foods Co., Ltd. уведоми Комисията, че вече не е свързано с Hubei Xinshiji Foods Co., Ltd.
                  
               
                     (5)
                  
                  
                     По време на първоначалното разследване Комисията установи среднопретеглен дъмпингов марж, изразен като процент от цената CIF на границата на Общността преди облагане с мито, в размер на 136,3 % за Zhejiang Xinshiji Foods Co., Ltd. и свързания с него производител Hubei Xinshiji Foods Co. (3) Спрямо Zhejiang Xinshiji Foods Co., Ltd. и свързания с него производител Hubei Xinshiji Foods Co., Ltd. бяха наложени антидъмпингови мерки от 490,7 EUR/тон в рамките на код по ТАРИК А888.
                  
               
                     (6)
                  
                  
                     След оценка на представените доказателства Комисията прие, че действително са налице достатъчно доказателства, за да не се считат повече Zhejiang Xinshiji Foods Co., Ltd. и Hubei Xinshiji Foods Co. за свързани дружества за целите на антидъмпинговото законодателство на ЕС.
                  
               
                     (7)
                  
                  
                     За да се гарантира ефективното събиране на наложените антидъмпингови мита, Комисията счете за необходимо съответно да се измени Регламент за изпълнение (ЕС) № 1313/2014, за да се вземат под внимание индивидуалните дъмпингови маржове за тези двама производители. След довеждане до знанието на засегнатите страни не постъпиха никакви коментари.
                  
               
                     (8)
                  
                  
                     Мерките, предвидени в настоящия регламент, са в съответствие със становището на комитета, създаден съгласно член 15, параграф 1 от Регламент (ЕС) 2016/1036.
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Член 1, параграф 2 от Регламент за изпълнение (ЕС) № 1313/2014 на Комисията се заменя със следното:
            
               
                  „2.   Размерът на окончателното антидъмпингово мито, приложимо за продуктите, описани в параграф 1 и произвеждани от изброените по-долу дружества, е, както следва:
                  
                              Дружество
                           
                           
                              EUR/тон нетно тегло на продукта
                           
                           
                              Допълнителен код по ТАРИК
                           
                        
                              Yichang Rosen Foods Co., Ltd., Yichang, Zhejiang
                           
                           
                              531,2
                           
                           
                              A886
                           
                        
                              Zhejiang Taizhou Yiguan Food Co., Ltd., Huangyan, Zhejiang
                           
                           
                              361,4
                           
                           
                              A887
                           
                        
                              Zhejiang Juzhou Foods Co., Ltd., Sanmen, Zhejiang
                           
                           
                              499,9
                           
                           
                              C528
                           
                        
                              Hubei Xinshiji Foods Co., Ltd., Dangyang City, провинция Hubei
                           
                           
                              489,7
                           
                           
                              A888
                           
                        
                              Оказалите съдействие производители износители, които не са включени в извадката и са посочени в приложението
                           
                           
                              499,6
                           
                           
                              A889
                           
                        
                              Всички други дружества
                           
                           
                              531,2
                           
                           
                              A999“
                           
                        
            
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 6 ноември 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 176, 30.6.2016 г., стр. 21.
         
            (2)  ОВ L 354, 11.12.2014 г., стр. 17.
         
            (3)  ОВ L 350, 30.12.2008 г., стр. 35, съображение 23 и ОВ L 178, 5.7.2008 г., стр. 19, съображение 49.